**Քևին Նվանկվոր** (անգլ.՝ **Kevin Nkem Nwankwor**, օգոստոսի 15, 1976(1976-08-15), Issele-Uku, Aniocha North, Դելտա, Նիգերիա), ծնունդով նիգերիացի կինոդերասան, կինոռեժիսոր և պրոդյուսեր, ով լայն ճանաչում ու համբավ է ձեռք բերել որպես «Ներքին թշնամի» (*Enemy Within*) և «Մոր սերը» (*A Mother's Love*) կինոնկարների սցենարիստ ու պրոդյուսեր, ֆիլմեր, որոնք ընտրական փուլը հաղթահարելով՝ մրցութային ցուցադրության են ներկայացվել Գվինեթ կենտրոնի և Մարբելայի միջազգային կինոփառատոներում (Gwinnett Center Film Festival and Marbella International Film Festival):

Կենսագրություն
--------------

Քևինը ծնվել է Նիգերիայի Դելտա նահանգի Իսելե Ուկվու քաղաքում, որտեղ էլ տարրական ու միջնակարգ կրթություն է ստացել։ 2000 թվականին ավարտել է Օվերիի դաշնային տեխնոլոգիական համալսարանը՝ ստանալով նախագծերի կառավարման բակալավրի աստիճան։ Համալսարանում սովորելու տարիներին, ուսմանը զուգահեռ, նկարահանվել է նոլիվուդյան «Թշնամիներ» (*Enemies*) և «Անսիրտը» (*Heartless*) ֆիլմերի գլխավոր դերերում՝ ընկերակցելով ճանաչված դերասաններ Քանայո Օ Քանայոյին, Սեյնթ Օբիին, Էուչարիա Անունոբիին։ Նա նաև ստեղծել է «Երկնային թատրոն» («*The Heavenly Theater*») անվանումը կրող քրիստոնեական դրամատիկական թատերախումբ, միաժամանակ գրել է կարճ պիեսներ (*In The Den of Agbalakwem I & II*, *Ashes of Regret*):

2008 թվականին Քևինը տեղափոխվել է Ամերիկայի Միացյալ Նահանգներ, բնակություն հաստատել Ատլանտայում, շարունակել ուսումնառությունը, ստացել մարքեթինգի, բիզնեսի կառավարման մագիստրոսի, հետագայում՝ Նյու Յորքի կինոակադեմիայից՝ նաև կինոարտադրության բնագավառում գեղարվեստի մագիստրոսի աստիճան։ «Ներքին թշնամի» (*Enemy Within*) և «Մոր սերը» (*A Mother's Love*) կինոնկարների ստեղծմանը որպես սցենարիստ ու պրոդյուսեր մասնակցելուց հետո նա ձեռնամուխ է եղել իր առաջին ռեժիսորական աշխատանքին՝ «Գայթակղելով ճակատագրին» (*Tempting Fate*) ֆիլմի նկարահանմանը (ֆիլմը ներկայացվել է համաաֆրիկյան կինոփառատոնում և ամերիկյան Indie Fest-ում)։

Ֆիլմագրություն
--------------

* *In The Den of Agbalakwem I* (1996) (սցենարիստ)
* *In The Den of Agbalakwem II* (1996) (սցենարիստ)
* *Enemies* (1997) (դերասան)
* *Heartless* (1997) (դերասան)
* *Ashes of Regret* (1998) (սցենարիստ)
* *Enemy Within* (2012) (սցենարիստ, պրոդյուսեր)
* *A Mother's Love* (2012) (սցենարիստ, պրոդյուսեր)
* *Tempting Fate* (2015) - (սցենարիստ, պրոդյուսեր, ռեժիսոր)
* *Muna* (2019) (ռեժիսոր և պրոդյուսեր)

Ծանոթագրություններ
------------------

1. ↑  «INTERNATIONAL FILM COMPANY SEEKS DISTRIBUTION FOR NEW INDIE FILM». Washington NewsWorld. 2014 թ․ ապրիլի 4. Արխիվացված է օրիգինալից 2015 թ․ հուլիսի 22-ին. Վերցված է 2015 թ․ հուլիսի 16-ին.
2. ↑  «Meet Kevstel». Kevstel Group. Արխիվացված է օրիգինալից 2015 թ․ հունվարի 9-ին. Վերցված է 2015 թ․ հուլիսի 16-ին.
3. ↑  «Award Winning "Tempting Fate" Film Director Kevin Nkem Nwankwor (KNN) makes his Director's». NewsWire. 2015 թ․ հունվարի 27. Վերցված է 2015 թ․ հուլիսի 16-ին.
4. ↑  staff (2015 թ․ հուլիսի 3). «Tempting Fate Hits the Cinema». This Day. Արխիվացված է օրիգինալից 2015 թ․ հուլիսի 16-ին. Վերցված է 2015 թ․ հուլիսի 29-ին.
5. ↑  Arrogundade, Funsho (2015 թ․ հուլիսի 15). «Ramsey Nouah dazzles in Hollywood/Nollywood flick, 'Tempting Fate'». P.M. News. Վերցված է 2015 թ․ հուլիսի 29-ին.
6. ↑  Ehi James, Osaremen (2015 թ․ փետրվարի 9). «RAMSEY NOUAH, KEVIN NWANKWOR 'TEMPTING FATE' IN NEW FLICK». Nigeria Films. Արխիվացված է օրիգինալից 2015 թ․ հուլիսի 6-ին. Վերցված է 2015 թ․ հուլիսի 29-ին.

Արտաքին հղումներ
----------------

Քևին Նվանկվոր Internet Movie Database կայքում


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |